
Kwa Jina la Mwenyezi Mungu, Mwingi wa rehema, 
Mwenye kurehemu 
Utangulizi wa Mwandishi 
Sifa njema zote ni za Mwenyezi Mungu, Mola Mlezi 
wa viumbe vyote, na mwisho mwema ni kwa wacha 
Mungu,  na  rehema  na  amani  za  Mwenyezi  Mungu 
ziwe  juu  ya mja wake  na  Mtume  wake,  Nabii  wetu 
Muhammad, na jamaa zake na maswahaba wake. 
Ama baada ya hayo: 
Haya ni maneno mafupi katika kufafanua baadhi ya 
yale ambayo watu wote wanapaswa kuyajua kuhusu 
dini ya Uislamu, niliyaita: “Masomo muhimu kwa umma 
wote”. 
Ninamuomba Mwenyezi Mungu awanufaishe kwayo 
Waislamu, na aipokee kutoka kwangu, kwani yeye ndiye 
Mpaji, Mkarimu. 
Abdulaziz bin Abdullah bin Baaz, Masomo Muhimu 
kwa umma wote

1

 
 
 
 

1

  Mkusanyiko  wa  Fatwa  (majibu)  na  Maneno  Mengine  Mbalimbali, 
Sehemu ya 3, ukurasa wa 288-298. 

Somo la 1: Surat Al-Fatihah na Sura zingine 
fupi fupi 
Surat Al-Fatihah na kile kinachowezekana miongoni 
mwa  sura  fupi  fupi  kama  vile  Surat  Al-Zilzalah  hadi 
Surat An-Nas, kuhusiana na kuzipokeza, kusahihisha 
kisomo, kuhifadhisha na kueleza yanayolazimu kuyajua. 
Somo la 2: Nguzo za Uislamu 
Kueleza nguzo tano za Uislamu, ya kwanza yake na 
kuu  yake:  Kushuhudia  ya  kwamba  hakuna  mungu 
mwingine anayestahiki kuabudiwa kwa haki isipokuwa 
Mwenyezi Mungu, na kwamba Muhammad ni Mtume 
wa Mwenyezi Mungu; kwa kufafanua maana yake na 
kueleza  masharti  ya  shahada  ya  hakuna  mungu  ila 
Mwenyezi Mungu. Na maana ya "Hakuna mungu" ni 
kukanusha kila kitu kinachoabudiwa kando na Mwenyezi 
Mungu. Nayo "isipokuwa Mwenyezi Mungu" ni kum 
thibitishia Mwenyezi Mungu peke yake ibada bila ya 
kuwa na mshirika yeyote. Na ama masharti ya "hapana 
mola apasaye kuabudiwa kwa haki ila Mwenyezi Mungu 
peke yake" ni: kuwa na elimu inayoondoa kutoijua, na 
yakini inayoondoa  shaka, na 
kumnyenyekea Mwenyezi 
Mungu tu ambako 
kunaondoa kumshirikisha, na ukweli 
ambao unaondoa uongo, na upendo ambao unaondoa 
chuki,  na  utiifu  unaoondoa  ushirikina,  na  kukubali 
kunakoondoa  kukataa,  na  kukufuru  vyote  vinavyo 
abudiwa kando na Mwenyezi Mungu.  

Haya yamekusanywa katika beti mbili zifuatazo: 
Elimu,  yakini,  ikhlasi  na  ukweli  wako  Pamoja  na 
upendo, utiifu na kuyakubali Na zidisha la nane ambalo 
ni kukufuru kwako Vyote viabudiwavyo visivyokuwa 
Mwenyezi Mungu 
Pamoja na kufafanua shahada ya kwamba
 Muhammad 
ni Mtume wa Mwenyezi Mungu, na matakwa yake ni: 
kumsadiki  katika  yale  aliyosema,  kumtii  katika  yale 
aliyoamrisha, kujiepusha mbali na yale aliyokataza na 
kukemea, na kwamba asiabudiwe Mwenyezi Mungu 
isipokuwa  kama  alivyoamrisha  Mwenyezi  Mungu 
Mtukufu  katika  sheria  na  Mtume  wake,  rehema  na 
amani ziwe juu yake. Kisha amfafanulie mwanafunzi 
nguzo tano zilizobakia za Uislamu, ambazo ni: Swala, 
Zaka, kufunga saumu katika mwezi wa Ramadhani, na 
kufanya Hija kwenye Nyumba Takatifu ya Mwenyezi 
Mungu kwa mwenye uwezo wa hilo. 
Somo la 3: Nguzo za Imani 
Nazo ni sita: Kumwamini Mwenyezi Mungu, Malaika 
wake, Vitabu vyake, Mitume wake, na Siku ya Mwisho, 
na kuamini Kadari na mipango ya Mwenyezi Mungu; 
kwamba mazuri na mabaya yote hutoka kwa Mwenyezi 
Mungu Mtukufu. 

Somo la 4: Aina za Tauhidi (kumpwekesha 
Mwenyezi Mungu) na aina za ushirikina 
Kufafanua aina za Tauhidi (kumpwekesha Mwenyezi 
Mungu).  Nazo  ni  tatu:  Kumpwekesha  katika  umola 
wake, kumpwekesha katika uungu wake, na kumpwekesha 
katika majina na sifa zake.
 
1. Kumpwekesha Mwenyezi Mungu katika umola 
wake. Na hilo ni kuamini kwamba Mwenyezi Mungu 
aliyetakasika ndiye Muumba wa kila kitu, anayeendesha 
kila kitu, hana mshirika katika hilo. 
2. Kumpwekesha Mwenyezi Mungu katika uungu. 
Na  hilo  ni  kwa  kuamini  kwamba  Mwenyezi  Mungu 
aliyetakasika  ndiye  anayepasa  kuabudiwa  kwa  haki, 
hana mshirika katika hilo, na hiyo ndiyo maana ya laa 
ilaaha illallah. Kwani maana yake ni: Hakuna mungu 
apasaye  kuabudiwa  kwa  haki  ila  Mwenyezi  Mungu. 
Kwa hivyo ibada zote kama vile swala, kufunga saumu 
na nyinginezo ni lazima akusudiwe kwazo Mwenyezi 
Mungu  peke  yake,  na  wala  hairuhusiki  kumfanyia 
yeyote chochote katika ibada hizo isipokuwa Yeye. 
3. Kumpwekesha katika majina na sifa zake. Na hilo 
ni  kwa  kuamini  yote  yaliyotajwa  ndani  ya  Qur-ani 
Tukufu, au Hadithi sahihi miongoni mwa majina na sifa 
za Mwenyezi Mungu, na kumthibitishia hilo Mwenyezi 
Mungu peke yake kwa namna inayomfailia Yeye aliye 
takasika, bila ya kuyabadilisha, kuyakataa, kuyaeleza 

jinsi yalivyo hasa, wala kuyapigia mfano, kwa kufanyia 
kazi maneno ya Mwenyezi Mungu Mtukufu: 
﴿











































































 ﴾ 
 "1. Sema: Yeye Mwenyezi Mungu ni wa pekee. 
 2. Mwenyezi Mungu ndiye Mkusudiwa. 
 3. Hakuzaa wala hakuzaliwa. 
 4.  Na hakuna  anayelingana naye  hata  mmoja." 
[Al-Ikhlaas: 1-4]. Na amesema Mwenye nguvu, Mtukufu: 
﴿...








































 ﴾ 
 "Hakuna kitu kama mfano wake. Naye ni Mwenye 
kusikia, Mwenye kuona." [Ash-Shuraa: 11]. Na baadhi 
ya wanazuoni waliifanya kuwa aina mbili tu kwa kuingiza 
pamoja kumpwekesha katika majina na sifa zake na 
kumpwekesha katika umola wake, na hakuna ukinzani 
katika hilo, kwa sababu makusudio yako wazi katika 
migawanyiko yote miwili. 
Na aina za ushirikina ni: ushirikina mkubwa, ushirikina 
mdogo na ushirikina uliofichikana. 
Ushirikina mkubwa: Huu unalazimu kuharibika kwa 
matendo na kukaa milele Motoni kwa wale wanaokufa 
bila ya kuuacha, kama alivyosema Mwenyezi Mungu 
Mtukufu: 
﴿...















































﴾ 

 "Na  lau  wangelimshirikisha,  yangeliwaharibikia 
yale  waliyokuwa  wakiyatenda."  [Al-An'am:  88].  Na 
amesema Mwenyezi Mungu aliyetakasika: 
﴿































































































































﴾ 
 "Haikuwa kwa washirikina kwamba waiimarishe 
misikiti  ya  Mwenyezi  Mungu,  hali  ya  kuwa  wana 
zishuhudia nafsi zao wenyewe ukafiri. Hao matendo 
yao yaliharibika,  na  katika  Moto  wao  watadumu." 
[At- Tawba: 17]. Na kwamba yeyote atakayekufa bila 
ya kuuacha, hatasamehewa, na itakuwa haramu kwake 
kuingia  Peponi,  kama  alivyosema  Mwenyezi  Mungu 
Mtukufu: 
﴿



























































... ﴾ 
 
"Hakika  Mwenyezi Mungu hasamehi
  kushirikishwa, 
na  husamehe  madhambi  yasiyokuwa  shirki  kwa 
amtakaye." [Surat An-Nisaa: 48].  
Na amesema Mwenyezi Mungu aliyetakasika: 
﴿...
























































































﴾ 
 “Kwani anayemshirikisha Mwenyezi Mungu, hakika 
Mwenyezi Mungu atamharamishia Pepo, na mahala 
pake ni Motoni. Na waliodhulumu hawatakuwa na 
wowote wa kuwanusuru.” [Al-Maida: 72]. 

Na  katika  aina  zake  ni  kuwaomba  dua  wafu, 
masanamu, kuwaomba msaada, kuwawekea nadhiri, 
kuwachinjia na mfano wa hayo. 
Ama ushirikina mdogo, nao ni kile kinachoitwa shirki 
ambacho kilithibitishwa kwa maandiko kutoka  kwenye 
Qur-ani au Sunnah, lakini si katika aina za ushirikina 
mkubwa;  kama  vile  kujionyesha  kwa  watu  katika 
baadhi ya matendo, kuapa kwa asiyekuwa Mwenyezi 
Mungu, na kusema: “Mwenyezi Mungu akipenda na 
mtu fulani akipenda”, na mfano wa hayo; kwa mujibu 
wa maneno ya Mtume - rehema na amani 
za Mwenyezi 
Mungu  ziwe  juu  yake:  "Kitu
  ninachowahofia  zaidi  ni 
ushirikina mdogo." Akaulizwa kuhusu ushirikina mdogo, 
akasema:  "Ni  kujionyesha."

1

  Imepokelewa  na  Imam 
Ahmad,  At-Twabarani,  na  Al-Bayhaqi,  kutoka  kwa 
Mahmud  bin  Labiid  Al-Answari  -  Mwenyezi  Mungu 
amridhie  -  kwa  msururu  mzuri  wa  wasimulizi.  Na 
imepokelewa  na  At-Twabarani  kwa  misururu  mizuri 
ya wasimulizi, kutoka kwa Mahmud bin Labiid, kutoka 
kwa Rafi' bin Khadiij, kutoka kwa Mtume - rehema na 
amani za Mwenyezi Mungu ziwe juu yake. 
 
 
 

1

 Imepokelewa na Imamu Ahmad 5/428, At-Twabarani katika Al-Kabiir 
4/338,  na  Al-Bayhaqi  katika  Al-Shua’b  14/355.  Alisema  katika 
Majma’  Az-Zawa’id  1/121:  Imepokelewa  na  Ahmad, na  wasimulizi 
wake ni wasimulizi wa Vitabu vya hadithi sahihi. 

Na kauli ya Mtume rehema na amani za Mwenyezi 
Mungu zimshukie: 'Anayeapa kwa asiyekuwa Mwenyezi 
Mungu, basi hakika ameshirikisha.'

1

 Imepokelewa na 
Imamu  Ahmad  kwa  msururu  sahihi  wa  wasimulizi, 
kutoka kwa Umar bin al-Khattwab, Mwenyezi Mungu 
amridhie. Imepokelewa na Abu Daudi na At-Tirmidhi 
kwa msururu sahihi wa wasimulizi kutoka kwa Hadithi 
ya Ibn Umar, Mwenyezi Mungu awe radhi nao, kutoka 
kwa  Mtume,  rehema  na  amani  za  Mwenyezi  Mungu 
ziwe juu yake, kwamba alisema: “Mwenye kuapa kwa 
asiyekuwa Mwenyezi Mungu, basi hakika amekufuru 
au  ameshirikisha."

2

  Na  kauli  ya  Mtume  rehema  na 
amani za Mwenyezi Mungu zimshukie: "Msiseme: Ni 
kwa kutaka Mwenyezi Mungu na fulani, lakini semeni: 
Akitaka  Mwenyezi  Mungu  kisha  akataka  fulani."

3

 
Imepokelewa na Abu Daudi  kwa  msururu  sahihi wa 
wasimulizi  kutoka  kwa  Hudhayfah  bin  al-Yamaan, 
Mwenyezi Mungu amridhie. 
Aina hii hailazimu mtu kutoka katika Uislamu, wala 
haimfanyi mtu kukaa Motoni milele, lakini inapingana 
na ukamilifu wa lazima wa kumpwekesha Mwenyezi 
Mungu. 
 
 

1

 Imepokelewa na Imaamu Ahmad 1/47. 

2

 Imepokelewa na Abu Daudi, nambari 3251 na At-Tirmidhiy, nambari 
1535. 

3

 Imepokelewa na Abu Daudi, nambari 4980, na Ahmad 5/384. 

Aina ya tatu: Ushirikina Tashahudi. Na ushahidi ni 
kauli ya Mtume, rehema na amani za Mwenyezi Mungu 
ziwe juu yake, "Je, nisikuambieni ni nini kinachohofiwa 
zaidi juu yenu kuliko Masihi Dajjal (Mpinga Kristo)?" 
Wakasema: "Ndiyo, ewe Mtume wa Mwenyezi Mungu." 
Akasema:  "Ushirikina  uliojificha,  ambapo  mtu  ana 
nyanyuka akaanza kuswali na hapo akaipamba swala 
yake kwa sababu ya kuangaliwa na mtu."

1

 Imepokelewa 
na  Imamu  Ahmad  katika  Musnad  yake,  kutoka  kwa 
Abu Said Al-Khudrii, Mwenyezi Mungu amridhie. 
Ushirikina unaweza pia kugawanywa katika aina mbili 
tu: 
Ushirikina mkubwa na mdogo. Ama ushirikina ulio 
fichika,  huo  unaingia  katika  aina  mbili  hizi.  Unaingia 
katika mkubwa, kama vile ushirikina wa wanafiki, kwa 
sababu  wanaficha  itikadi  zao  batili.  Wanadhihirisha 
Uislamu kwa ajili ya kuonyesha watu na kujihofia wenyewe.
 
Na  inakuwa  katika  ushirikina  mdogo,  kama  vile 
kujionyesha,  kama  ilivyo  katika  hadithi  ya  Mahmud 
bin Labiid al-Answari iliyotajwa hapo awali na hadithi 
ya  Abu  Sa'id.  Na  Mwenyezi  Mungu  ndiye  Mwenye 
kuwezesha mafanikio. 
 
 
 

1

 Imepokelewa na Ibn Majah, nambari 4204 na Imamu Ahmad 3/30. 

Somo la 5: Kufanya ibada kwa wema 
Nguzo ya Ihsan ni kumwabudu Mwenyezi Mungu 
kana  kwamba  unamwona,  na  kama  humwoni,  basi 
anakuona. 
Somo la 6: Masharti ya swala 
Nazo ni tisa: 
Uislamu, akili  timamu,  upambanuzi,  kuondoa
  hadathi, 
kuondoa najisi, kufunika uchi, kuingia kwa wakati wa 
swala, kuelekea Kibla na kuweka nia. 
Somo la 7: Nguzo za swala 
Nazo ni kumi na nne: 
Kusimama wima kwa mwenye uwezo, Takbiratul-
Ihram  (Takbira  ya  kuanza Swala),  kusoma  Al-Fatiha, 
kurukuu (kuinama), kuinuka kutoka kwenye rukuu na 
kusimama wima, kusujudu juu ya viungo saba, kuinuka 
kutoka kwenye sijda, kukaa kati ya sijda mbili, utulivu 
katika matendo yote, kufuatanisha nguzo kwa mpangilio 
wa sawasawa, kusoma Tashahudi kwa mara ya mwisho, 
kukaa kwa ajili ya Tashahudi, na kumswalia Mtume - 
rehema na amani za Mwenyezi Mungu ziwe juu yake 
- na kutoa salamu mbili. 

Somo la 8: Wajibu za swala 
Nazo ni nane: 
Takbira  zote  isipokuwa  Takbiratul-Ihram  (Takbira 
ya kuanza Swala), na kusema: Samia' llahu liman hamida 
(Mwenyezi  Mungu  amemsikia  mwenye  kumsifu)  kwa 
Imam  na  mtu  binafsi.  Na  kusema:  Rabbana  walakal 
hamd (Mola wetu Mlezi ni zako sifa njema) kwa wote. 
Na kusema: Subhana Rabbiyal Adhwim (Ametakasika 
Mola wangu Mlezi, Mkuu) katika rukuu, na kusema: 
Subhana  Rabbiyal  A'alaa  (Ametakasika  Mola  wangu 
Mlezi wa juu zaidi) katika sijda. Na kusema: Rabbighfirliy 
(Mola wangu Mlezi, nisamehe) baina ya sijda mbili, na 
Tashahudi ya kwanza, na kukaa kwa ajili yake. 
Somo la 9: Kufafanua Tashahudi 
Ni kusema: 
At-twahiyyatu lillahi was-swalawaatu wat-tayyibaatu. 
As-salaamu 'alayka ayyuhan-Nabiyyu wa rahmatullahi 
wabarakatuhu. As-salamu 'alayna wa 'ala 'ibaadillah 
As-swalihiin.  Ash-hadu  allaa  ilaaha  illallah  wa  ash-
hadu  anna  Muhammadan  'abduhuu  warasuuluhuu 
(Maamkizi yote ni ya Mwenyezi Mungu, na swala zote 
na  mazuri  yote.  Amani  iwe  juu  yako,  ewe  Nabii  na 
rehema za Mwenyezi Mungu na baraka zake. Amani 
iwe  juu  yetu  na  juu  ya  waja  wema  wa  Mwenyezi 
Mungu. Ninashuhudia kuwa hapana mungu ila Mwenyezi 
Mungu.  Na  ninashuhudia  kuwa  Muhammad  ni  mja 

wake na Mtume wake). 
Kisha atamswalia na kumuombea baraka Mtume - 
rehema na amani za Mwenyezi Mungu ziwe juu yake 
- kwa kusema: Allahumma swalli 'alaa Muhammad wa 
'alaa aali Muhammad kamaa swallaita 'alaa Ibraahima 
wa  'alaa  aali  Ibraahim,  innaka  hamiidum-majid.  Wa 
baarik  'alaa  Muhammad  wa  'alaa  aali  Muhammad 
kamaa barakta 'alaa Ibraahima wa 'alaa aali Ibraahim, 
innaka hamiidum-majid (Ewe Mwenyezi Mungu 
mshushie 
Muhammad rehema, na jamaa zake Muhammad, kama 
ulivyomshushia rehema Ibrahim na jamaa za Ibrahim. 
Hakika Wewe ni Msifiwa, Mtukufu. Na mbariki
 Muhammad 
na jamaa zake Muhammad, kama ulivyombariki Ibrahim 
na  jamaa  zake  Ibrahim.  Hakika  Wewe  ni  Msifiwa, 
Mtukufu). 
Kisha,  katika  Tashahudi  ya  mwisho  ajikinge  kwa 
Mwenyezi Mungu kutokana na adhabu ya Motoni, na 
kutokana  na  adhabu  ya  kaburini,  na  kutokana  na 
majaribio  ya  uhai  na  mauti,  na  majaribio  ya  Masihi 
Dajjal (Mpinga Kristo). Kisha achague dua anayotaka, 
hasa zile zilizosimuliwa kutoka kwa Mtume rehema na 
amani ziwe juu yake: 
Allahumma a'innii 'alaa dhikrika washukrika wahusni 
'ibaadatika  (Ewe  Mwenyezi  Mungu,  nisaidie  katika 
kukukumbuka, kukushukuru na kukufanyia ibada vizuri). 
Allahumma innii dhwalamtu nafsii dhulman kathiiran 
wala yaghfirudhdhunuuba illaa anta. Faghfirlii
 maghfiratan 

min 'indika warhamnii innaka antal-ghafuurur-rahiim 
(Ewe Mwenyezi Mungu, nimejidhulumu dhuluma nyingi, 
na hakuna anayesamehe dhambi ila Wewe. Basi 
nisamehe 
msamaha utokao kwako na unirehemu,  kwani Wewe 
ndiye Mwenye kusamehe, Mwenye kurehemu mno). 
Na ama katika Tashahudi ya kwanza, (hatamswalia 
Mtume,  badala  yake)  baada  ya  kutoa  zile  shahada 
mbili,  atasimama  kwa  ajili  ya  rakaa  ya  tatu  katika 
swala  ya  Dhuhr,  Asr,  Maghrib  na  Ishaa.  Na  kama 
atamswalia Mtume, rehema na amani za  Mwenyezi 
Mungu  ziwe  juu  yake,  ndiyo  bora  kwa  mujibu  wa 
ujumla wa  hadithi zote zinazohusiana na  hilo,  kisha 
anyanyuke kwa ajili ya rakaa ya tatu. 
Somo la 10: Sunna za swala 
Nazo ni: 
1. Kusoma dua ya kufungua swala. 
2. Kuweka kiganja cha mkono wa kulia juu ya kiganja 
cha kushoto juu ya kifua wakati anapokuwa amesimama, 
kabla ya rukuu na baada yake. 
3. Kuinua mikono huku vidole vimejikusanya pamoja 
huku imeinuliwa hadi usawa wa mabega au kwenye 
masikio wakati wa kutoa takbiratul-Ihram, na wakati 
wa kurukuu, na wakati wa kuinuka kutoka katika rukuu, 
na wakati wa kunyanyuka kutoka katika Tashahudi ya 
kwanza kwa ajili ya rakaa ya tatu. 

4. Tasbihi ya zaidi ya moja wakati wa kurukuu na 
kusujudu. 
5.  Maneno  yasemwayo  zaidi  ya  haya:  Rabbanaa 
walakalhamd (Mola wetu Mlezi, na sifa njema zote ni 
zako) baada ya kunyanyuka kutoka katika kurukuu, na 
chochote kisemwacho katika kuomba msamaha baina 
ya sijda mbili. 
6. Kuweka kichwa usawa wa mgongo katika kurukuu. 
7.  Kuweka  mikono  mbali  na  mbavu,  na  kuweka 
tumbo mbali na mapaja, na kuweka mapaja mbali na 
miundi katika kusujudu. 
8. Kuinua dhiraa (mikono) kutoka kwenye ardhi wakati 
wa kusujudu. 
9. Mwenye kuswali kuukalia mguu wake wa kushoto 
huku ameulaza, na kuusimamisha wa kulia (juu ya vidole 
vyake vikielekea Kibla) katika Tashahudi ya kwanza na 
baina ya sijda mbili. 
10. Kukalia tako la kushoto na kulaza na kuuingiza 
mguu wa kushoto chini ya mguu wa kulia na
 kuusimamisha 
wa kulia katika Tashahudi ya mwisho katika swala za 
rakaa nne na za rakaa tatu. 
11. 
Kuashiria kwa kidole cha shahada katika
 tashahudi 
ya kwanza na ya pili kutoka anapoketi hadi mwisho wa 
Tashahudi na kukitikisa wakati wa kuomba dua. 
12.  Kumuombea  rehema  na  baraka  Muhammad, 

jamaa za Muhammad, Ibrahim na jamaa za  Ibrahim 
katika Tashahudi ya kwanza. 
13. Kuomba dua katika Tashahudi ya mwisho. 
14. Kusoma kwa sauti kubwa katika swala ya Fajr, 
swala ya Ijumaa, swala mbili za Idi, na swala ya kuomba 
mvua  inyeshe,  na  katika  rakaa  mbili  za  kwanza  za 
swala ya Maghrib na Isha. 
15.  Kusoma  kwa  sauti  ya  chini  katika  swala  ya 
Dhuhr, Asr, na katika rakaa ya tatu ya swala ya Maghrib, 
na katika rakaa mbili za mwisho katika swala ya Ishaa. 
16.  Kusoma  sura  zaidi  ya  Al-Fatiha  kutoka  katika 
Qur-ani, pamoja na kuzingatia Sunnah zinginezo zote 
zilizokuja kuhusiana na Swala kando na hizi tulizotaja, 
ikiwa ni pamoja na: Anachosema anayeswali zaidi ya 
kusema:  Rabbanaa  walakalhamd  (Mola  wetu  Mlezi, 
na sifa njema zote ni zako), na baada ya kuinuka kutoka 
katika rukuu kwa imamu, maamuma na mtu anayeswali 
peke yake. Hayo yote ni Sunnah. Pia inajumuisha kuweka 
mikono juu ya magoti huku vidole vimefunguka wakati 
wa kurukuu. 

Somo la 11: Mambo yanayobatilisha swala 
Nayo ni manane: 
1.  Kuzungumza  makusudi  pamoja  na  kukumbuka 
na  kuwa  na  elimu  ya  uharamu  wa  hilo.  Ama  aliye 
zungumza  kwa  kusahau  na  yule  ambaye  hajui  hilo, 
basi hilo haliwabatilishii swala yao. 
2. Kucheka. 
3. Kula. 
4. Kunywa. 
5. Kufunuka uchi. 
6. Kupinda sana kiasi cha kutoka kwenye mwelekeo 
wa Kibla. 
7. Kufanya mchezo sana kwa kuendelea katika swala. 
8. Kuharibika kwa udhu. 
Somo la 12: Masharti ya udhu 
Ni kumi: 
Uislamu, akili timamu, utambuzi, nia, kuendeleza 
hukumu yake kwa kutoazimia kuikata mpaka amalize 
kujisafisha,  kukatika  kwa  kinachosababisha  udhu, 
kustanji au kutumia mawe kabla ya kutawadha, usafi 
wa  maji  na  uhalali  wake,  kuondoa  kinachozuia  maji 
kufika kwenye ngozi na kuingia kwa wakati wa swala 
kwa yule ambaye daima anaharibikiwa udhu. 

Somo la 13: Faradhi za udhu 
Ni sita: 
Kuosha Uso na miongoni mwa hayo ni kusukutuwa 
na kuingiza maji puani, na kuosha mikono miwili mpaka 
kwenye kongo mbili, na kupaka kichwa chote maji na 
miongoni  mwa  kichwa ni masikio,  na  kuosha  miguu 
miwili  mpaka  kwenye  fundo  mbili,  na  kupangilia,  na 
kufuatanisha sawasawa. Inapendekezwa kurudia kuosha 
uso, mikono na miguu mara tatu, na vile vile kusuuza 
mdomo na pua. Lakini la wajibu katika hayo ni kufanya 
hivyo  mara  moja  tu.  Ama  kupangusa  kichwa,  hai 
pendekezwi  kurudia,  kama  ilivyoashiriwa  na  Hadithi 
sahihi mbalimbali.  
Somo la 14: Mambo yanayoharibu udhu 
Ni sita: 
Kutokwa na chochote kwenye tupu mbili, chochote 
kilicho najisi (kichafu) kinachotoka kwa wingi kutoka 
kwenye mwili, kupoteza akili kwa kulala au vinginevyo, 
kugusa tupu ya mbele au ya nyuma kwa mkono bila ya 
kizuizi, kula nyama ya ngamia, kutoka katika Uislamu, 
Mwenyezi Mungu atukinge mbali na hilo sisi na
 Waislamu 
wote. 
Tanbihi  muhimu  kuhusu  kumuosha  maiti.  Kauli 
sahihi ni kwamba hilo halimharibii anayemuosha  maiti 
udhu wake, nayo ni kauli ya wengi wa wanazuoni; kwa 
sababu  hilo  halina  ushahidi,  lakini  ikiwa  mkono  wa 

mwenye kuosha utagusa tupu ya maiti bila ya kizuizi, 
hapo atalazimika kutawadha. 
Na  la  wajibu  kwake  ni  kutogusa  tupu  ya  maiti 
isipokuwa kwa nyuma ya kizuizi, na vivyo hivyo kumgusa 
mwanamke hakuharibu udhu kabisa, sawa iwe ni kwa 
matamanio au bila ya matamanio kulingana na kauli 
sahihi zaidi ya wanazuoni mradi hakutokwa na chochote 
kwenye tupu yake, kwa sababu Nabii - rehema na amani 
za Mwenyezi Mungu ziwe juu yake - alikuwa akiwabusu 
baadhi ya wake zake na kisha anaswali bila ya kurudia 
kutawadha. 
Ama kuhusu maneno ya Mwenyezi Mungu katika 
aya ya surat An-Nisaa na surat Al-Maida: 
﴿...























...﴾ 
 "au mkawagusa wanawake..." [An-Nisaa: 43] [Al-
Maida:  6],  kinachokusudiwa  hapa  ni  kujamiiana, 
kulingana na kauli sahihi zaidi katika zile kauli mbili za 
wanazuoni,  nayo  ndiyo  kauli  ya  Ibn  Abbas,  radhi 
Mwenyezi Mungu ziwe juu yao wote wawili, na kundi 
katika  watangulizi  wetu  wema  na  wale  waliokuja 
baadaye. Na Mwenyezi Mungu ndiye Mwenye kufanikisha
. 

Somo la 15: Kila Muislamu kujipamba na 
maadili mema 
Hayo ni pamoja na: ukweli, uaminifu, kuwa mbali 
na machafu, staha, ujasiri, ukarimu, kutimiza agano, 
kujiepusha na kila alichoharamisha Mwenyezi Mungu, 
ujirani mwema, kuwasaidia wenye mahitaji kulingana 
na uwezo, na maadili mengineyo ambayo Qur-ani au 
Sunnah vimeashiria kwamba ni katika sheria. 
Somo la 16: Kuwa na adabu za Kiislamu 
Hizo ni pamoja na: salamu, bashasha, kula na kunywa 
kwa mkono wa kulia, kutaja jina la Mwenyezi Mungu 
unapoanza kula au kunywa, kumsifu Mwenyezi Mungu 
baada ya kumaliza kula au kunywa, kumshukuru
 Mwenyezi 
Mungu baada ya kupiga chafya, kumuombea dua 
aliyepiga 
chafya  ikiwa  amemshukuru  Mwenyezi  Mungu,  kuwa 
tembelea  wagonjwa,  kufuata  jeneza  ili  kumswalia 
maiti  na  kumzika,  maadili  ya  kisheria  ya  wakati  wa 
kuingia na kutoka msikitini au nyumbani, na wakati wa 
kusafiri, na ukiwa pamoja na wazazi, jamaa na majirani, 
watu  wazima  na  watoto,  kumpongeza  aliyejaaliwa
  mtoto, 
kumuombea  baraka  aliyeoa,
  kumliwaza  aliye  katika 
msiba, na maadili mengineyo ya Kiislamu kuhusiana 
na kuvaa na kuvua nguo na ndara. 

Somo la 17: Kutahadharisha dhidi ya 
ushirikina na aina mbalimbali za maasi 
Miongoni  mwake  ni  mambo  saba  yaangamizayo, 
ambayo ni: kumshirikisha Mwenyezi Mungu, uchawi, 
kuua nafsi ambayo Mwenyezi Mungu ameharamisha 
isipokuwa  kwa  haki,  kula  riba,  kula  mali  ya  yatima, 
kukimbia kutoka katika uwanja wa vita (dhidi ya maadui 
wa Waislamu) na kuwasingizia wanawake wema walio 
safi, Waumini. 
Na  miongoni  mwake  ni  kutotii  wazazi,  kuwakata 
jamaa,  kutoa  ushahidi  wa  uongo,  viapo  vya  uongo, 
kumdhuru  jirani,  kuwadhulumu  watu  kuhusiana  na 
damu, mali na heshima zao, na kunywa pombe, kucheza 
kamari,  kusengenya,  uvumi,  na  mambo  mengineyo 
ambayo Mwenyezi Mungu Mtukufu au Mtume wake - 
rehema na amani za Mwenyezi Mungu ziwe juu yake 
- walikataza. 
Somo la 18: Kumuandaa maiti, kumswalia na 
kumzika 
Haya hapa maelezo yake ya kina: 
Kwanza
: Ni katika sheria kumtamkisha mtu 
anayekaribia 
kufa shahada ya: "Hakuna mungu ila Mwenyezi Mungu." 
kwa mujibu wa maneno ya Mtume rehema na amani 
za  Mwenyezi  Mungu  ziwe  juu  yake:  "Mtamkisheni 

maiti  wenu:  Laa  ilaaha  illallah."

1

  Imepokelewa  na 
Muslim  katika  Sahihi  yake.  Na  aliyekusudiwa  katika 
hadithi hii ni mtu ambaye ameonyesha ishara za kifo. 
Pili: Inapohakikishwa kwamba tayari ameshakufa, 
yatafungwa macho yake na ifungwe sawasawa 
midomo yake; kwa sababu hayo yamekuja katika 
Sunnah. 
Tatu
: Ni lazima kumuosha maiti Muislamu
 isipokuwa ikiwa 
ni shahidi aliyefia vitani. Huyo haogeshwi wala 
hasaliwi, bali anazikwa katika nguo zake; kwani 
Nabii 
rehema na amani za Mwenyezi Mungu 
zimshukie 
hakuwaosha watu waliouawa katika vita vya Uhud na 
wala hakuwaswalia. 
Nne: Namna ya kumuosha maiti 
Ataanza kwa kumfunika uchi wake, kisha 
amuinue 
kidogo na amkamue tumbo lake kwa upole. Kisha 
muoshaji afunge kitambaa au kitu kama hicho 
kwenye mkono wake ili amsugue kwacho. Kisha 
amtawadhishe kama udhu wa swala. Kisha akioshe 
kichwa chake na ndevu zake kwa maji na mkunazi au 
mfano wake. Kisha aoshe upande wake wa kulia, 
kisha wa kushoto, kisha arudie kumuosha hivyo mara 
ya pili na ya tatu. Kila mara amkamue tumbo kwa 
mkono wake, na ikiwa kitu kitatoka ndani yake, basi 
 

1

 Imepokelewa na Muslim kwa nambari 916-917. 

na akioshe na afunge mahali hapo kwa pamba au 
mfano wake. Na ikiwa pamba haitashikilia, basi 
atumie udongo safi, au atumie njia za kisasa za 
kitabibu, kama vile plasta na mfano wake. 
Atarudia kumtawadhisha, na ikiwa hatasafika kwa 
mara tatu, ataongeza hadi tano au saba. Kisha
 atamkausha 
kwa  nguo,  na  atampaka  manukato  kwenye  sehemu 
zake za siri na sehemu za kusujudia. Na kama atampaka 
manukato mwili wote, basi ndiyo vizuri. Pia atazifukiza 
sanda zake kwa moshi wa manukato. Ikiwa masharubu 
yake au kucha zake ni ndefu, atazipunguza. Na akiacha 
hilo,  basi  hakuna  ubaya.  Asinyooshe  nywele  zake, 
wala asinyoe nywele zake za siri wala asimtahiri. Kwa 
sababu hakuna ushahidi wowote wa hiyo. Mwanamke 
atasukwa nywele zake katika misuko ya pembe tatu na 
ziachiliwe zining'inie kwa nyuma yake. 
Tano: Kumvisha sanda maiti  
Ni  bora  kwa  mwanamume  kuvishwa  sanda  tatu 
nyeupe ambazo hazina shati wala kitambaa cha
 kichwani, 
kama alivyofanyiwa Nabii, rehema na amani za
 Mwenyezi 
Mungu ziwe juu yake, na ataingizwa ndani yake moja 
kwa moja. Na ikiwa atavishwa sanda ya shati, kikoi na 
shuka ya juu ya mwili, basi hakuna ubaya. 
Mwanamke atafunikwa kwa sanda tano: nguo ya 
sehemu ya juu ya mwili, kitambaa cha kichwani, kikoi 
na  shuka  mbili  za  juu  ya  mwili.  Mvulana  atavishwa 

sanda moja hadi tatu, naye msichana mdogo atavishwa 
sanda ya shati na shuka mbili za juu ya mwili. 
Kinacholazimu kwa kila mmoja wao ni nguo moja 
inayositiri  mwili  mzima  wa  maiti.  Hata  hivyo,  ikiwa 
maiti yuko katika hali ya ihram, ataoshwa kwa maji na 
mkunazi, na atafunikwa kwa kikoi chake na shuka yake 
au  kwa  nguo  nyinginezo,  lakini  hakifunikwi  kichwa 
chake wala uso wake, wala hapakwi manukato. Kwa 
sababu atafufuliwa Siku ya Kiyama akitoa Talbiya (katika 
hali ya ihram), kama ilivyothibiti katika Hadithi kutoka 
kwa Mtume wa Mwenyezi Mungu, rehema na amani 
za Mwenyezi Mungu ziwe juu yake. Na ikiwa mwenye 
kuhiji huyo ni mwanamke, atavikwa sanda kama
 wanawake 
wengine, lakini hatapakwa manukato, wala hatafunikwa 
uso wake kwa nikabu, wala mikono 
yake kwa glavu. Bali 
uso wake na mikono yake vita funikwa kwa sanda
 ambayo 
alifunikwa  kwayo  namna  ilivyotangulia  hapo  awali 
kuhusiana na maelezo ya kumvalisha sanda mwanamke. 
Sita: Watu wanaostahili zaidi kumuosha, 
kumswalia na kumzika 
Yule aliyechaguliwa na maiti katika wasia wake kwa 
ajili  ya  hilo,  kisha  baba,  kisha  babu,  kisha  aliye  wa 
karibu  kwake  zaidi  miongoni  mwa  jamaa  zake  wa 
kiume wa upande wa baba. 

Naye anayestahiki zaidi kumuosha mwanamke ni 
yule aliyechaguliwa na maiti katika wasia wake, kisha 
mama,  kisha  bibi,  kisha  mwanamke wa  karibu  zaidi 
katika  jamaa  zake.  Na  wanandoa  kila  mmoja  wao 
anaweza kumuosha mwenzake; kwa sababu Abu Bakr 
Asswiddiiq - Mwenyezi Mungu amridhie - alimuosha 
mkewe, na kwa sababu Ali - Mwenyezi Mungu amridhie 
- alimuosha mkewe, Fatima, Mwenyezi Mungu amridhie. 
Saba: Namna ya kumswalia maiti 
Atafanya takbira mara nne, na atasoma baada ya 
ile ya kwanza: Al-Fatiha. Na akisoma pamoja nayo sura 
fupi au aya moja au mbili, basi ni vizuri. Kwani kuna 
Hadithi sahihi iliyokuja kuhusiana na hilo, kutoka kwa 
Ibn  Abbas,  Mwenyezi  Mungu  awe  radhi  nao.  Kisha 
atafanya takbira ya pili na amswalie Mtume, rehema 
na amani za Mwenyezi Mungu ziwe juu yake, kama 
anavyomswalia katika tahiyatu (ya swala), kisha atafanya 
takbira ya tatu, na aseme: Allahumma ghfir lihayyinaa 
wamayyitinaa,washaahidinaa waghaaibinaa, waswaghiirinaa 
wakabiirinaa,  wadhakarinaa
  waunthaanaa.  Allahumma 
man ahyaytahuu minnaa fa ahyihi alal Islaam, waman 
tawaffaytahu minnaa fatawaffahu alal iiman.
 Allahumma 
ghfir lahu, warhamhu, wa'aafihi, wa'fu 'anhu, wa akrimu 
nuzulahu,  wawasiu'  mudkhalahu,  waghsilhu 
bimaai 
wath-thalj wal barad. Wanaqqihi minal
 khatwaaya kamaa 
yunaqqath-thaub al-abyadh minad-danas. Wa abdilhu 
daaran  khayran  min  daarihi,  wa  ahlan  khayran  min 

ahlihi,  wa  adkhilhul  janna,  wa  a'idh-hu  min  'adhaabil 
qabri,  wa  'adhaabin-naar,  wafsah  lahu  fii  qabrihi, 
wanawwir lahu fiihi. Allahumma laa tahrimnaa ajrahu 
walaa tudhwilunaa ba'adahu (Ewe Mwenyezi Mungu, 
msamehe aliye hai katika sisi na aliyekufa, na aliyepo 
na asiyekuwepo, na mdogo wetu na mkubwa wetu, na 
mwanamume kati yetu na mwanamke. Ewe Mwenyezi 
Mungu, unayemueka hai kati yetu, basi muweke hai 
katika Uislamu, na uliyemfisha miogoni mwetu, basi 
mfishe katika Iman. Ewe Mwenyezi Mungu, msamehe 
na  umrehemu,  na  umpe  salama  na  umwachie,  na 
mtukuze  katika  kushuka  kwake  na  upanue  mahali 
pake pa kuingia, na muoshe kwa maji na theluji na 
barafu, 
na  mtakase  kutokana  na  makosa  kama
  inavyotakaswa 
nguo  nyeupe  kutokana  na  uchafu,  na  mbadilishie 
nyumba  bora  kuliko  nyumba  yake,  na  jamaa  bora 
kuliko jamaa zake, na mke bora kuliko mke wake, na 
muingize Peponi, na mkinge mbali na adhabu ya
 kaburini, 
na  adhabu  ya  Motoni,  na  mpanulie  kaburi  lake,  na 
umuwekee nuru ndani yake. Ewe Mwenyezi Mungu, 
usitunyime  thawabu  zake  wala  usitupoteze  baada 
yake).  Kisha  atatoa  takbira  ya  nne,  na  atoe  salamu 
moja tu upande wake wa kulia. 
Na inapendekezwa anyanyue mikono yake pamoja 
na kila takbira. Na ikiwa maiti ni mwanamke, inasemwa: 
(Allahummaghfir lahaa (Ewe Mwenyezi Mungu,
 msamehe 
huyu wa kike...) hadi mwisho wake. Na ikiwa jeneza ni 

mbili, atasema: (Allahummaghfir lahumaa (Ewe
 Mwenyezi 
Mungu, wasamehe wawili hawa...) hadi mwisho wake. 
Na  ikiwa  jeneza  ni  zaidi  ya  mbili,  atasema:  (Allahu 
mmaghfir lahum (Ewe Mwenyezi Mungu, wasamehe 
hawa...) hadi mwisho wake. Na kama ni mtoto aliyekufa, 
basi atasema badala ya kumuombea msamaha: 
Allahumma 
ja'alhu  faratwan  wadhukhran  liwaalideyhi,  washafii'an 
mujaaba.  Allahumma  thaqqil  bihi  mawaazinahumaa, 
wa a'dhwim bihi ujuurahumaa, wa alhiqhu biswaalihi 
salafil muuminiin, waj'alhu fii kafaalati Ibraahim 'alayhis 
swalaatu wassalam, waqihi birahmatika 'adhabal jahiim 
(Ewe Mwenyezi Mungu, mjaalie kuwa ni mtangulizi na 
akiba kwa wazazi wake, na mwombezi mwenye kuku 
baliwa  uombezi  wake.  Ewe  Mwenyezi  Mungu,  kwa 
ajili  yake  zifanye  nzito  mizani  za  wazazi  wake  na 
yafanye  malipo  yao  kuwa  mengi,  na  mkutanishe  na 
watangulizi  wema  katika  Waumini,  na  mjaalie  awe 
katika dhamana ya Ibrahim, amani iwe juu yake, na 
umuepushe kwa rehema yako kutokana na adhabu ya 
Moto). 
Sunnah ni kwa imamu kusimama sambamba na
 kichwa 
cha mwanamume, na kwenye kiuno cha mwanamke. Na 
mwanamume  awe  karibu  na  imamu  iwapo  jeneza 
zitachanganyika  (wanaume,  wanawake,  watoto  wa 
kiume na  wa kike), naye mwanamke awe karibu na 
Kibla.  Na  ikiwa  kuna  watoto  miongoni  mwao,  basi 
mvulana  atakuwa  mbele  ya  mwanamke,  kisha 

mwanamke huyo, kisha msichana mdogo. Na kichwa 
cha mvulana kiwe sambamba na kichwa cha
 
mwanamume, 
na kiuno cha mwanamke kiwe
 sambamba na kichwa cha 
mwanamume.  Vile  vile,  kichwa  cha  msichana  kiwe 
sambamba na kichwa cha mwanamke, na kiuno chake 
kiwe sawa na kichwa cha mwanamume. Na wanaoswali 
wote  wawe  nyuma  ya  imamu,  isipokuwa  ikiwa  mtu 
hakupata nafasi nyuma ya imamu, basi atasimama kuliani 
kwake. 
Nane: Namna ya kumzika maiti 
Sheria ni kwamba kaburi lichimbwe ndani sana kiasi 
cha kufikia kiunoni mwa mtu, na liwe na mwanandani 
kwenye upande wa ukuta wa Kibla. Kisha maiti
 atawekwa 
kwenye mwanandani huo kwa upande wake wa kulia, 
na  yanaweza  kufunguliwa  mafundo  ya  mikanda  ya 
sanda,  lakini  hayaondolewi,  bali  yaachwe  tu.  Uso 
wake usidhihirishwe sawa maiti awe ni mwanamume 
au mwanamke. Kisha atafungiwa humo kwa matofali 
na  matope  ili  awe  imara  na  kumzuilia  kutokana  na 
udongo.  Ikiwa  matofali  hayawezi  kupatikana,  basi 
wanaweza  kutumia  kinginecho  kama  vile  mbao  au 
mawe ili yamkinge kutokana na udongo. Inapendekezwa 
kusema hivi wakati huo: "Kwa jina la Mwenyezi Mungu, 
na kwa mwenendo wa Mtume wa Mwenyezi Mungu." 
Kisha  kaburi  litanyanyuliwa  kiasi  cha  shibri  moja 
(kipimo cha urefu sawa na umbali kati ya dole gumba 
na kidole cha kati wakati mkono umetanuka). Kisha 

kaburi litawekewa kokoto ndogo juu yake ikiwa hilo 
litawezekana, na linyunyiziwe maji. 
Na inaruhusiwa kisheria kwa waombolezaji 
kusimama 
kwenye kaburi na kumuombea maiti, kwa sababu
 Mtume, 
rehema na amani za Mwenyezi Mungu ziwe 
juu yake, 
alikuwa  anapomaliza  kumzika  maiti, 
anasimama  karibu 
yake na anasema: "Muombeeni msamaha ndugu yenu, 
na muombeeni uthabiti; kwani sasa anaulizwa."

1

 
Tisa: Inaruhusiwa kisheria kwa wale ambao 
hawakumswalia wamswalie hata baada ya 
kuzikwa 
Kwa sababu Mtume, rehema na amani za Mwenyezi 
Mungu ziwe juu yake, alifanya hivyo, kwa sharti kwamba 
hilo liwe ndani ya muda wa mwezi mmoja au chini ya 
hapo. Lakini ikiwa muda utakuwa zaidi ya hivyo, basi 
haitaruhusiwa kumswalia akiwa kaburini; kwa sababu 
haikupokewa kutoka kwa Mtume, rehema na amani 
za Mwenyezi Mungu ziwe juu yake, kwamba aliswalia 
kaburi baada ya mwezi mmoja baada ya maiti kuzikwa. 
 
 
 
 
 

1

 Imepokelewa na Abu Daudi, nambari 3221, na Al-Hakim 3/399. 

Kumi: Hairuhusiwi kwa familia ya maiti 
kuwapikia watu chakula 
Kwa mujibu wa kauli ya Jarir bin Abdullah Al-Bajalii, 
swahaba mtukufu, Mwenyezi Mungu amridhie, kwamba 
alisema:  "Tulikuwa  tukizingatia  kukusanyika  pamoja 
na familia ya maiti na kupika chakula baada ya mazishi 
kwamba ni katika kuomboleza ambako
 kuliharamishwa."

1

 
Imepokelewa na Imam Ahmad kwa msururu mzuri wa 
wasimulizi.  Ama  kuwapikia  wao  chakula,  au  wageni 
wao, basi hakuna ubaya katika hilo. Na inaruhusiwa 
kisheria kwa jamaa zao na majirani zao kuwaandalia 
chakula. Kwa sababu habari za kifo cha Ja’far bin Abi 
Twalib,  radhi  za  Mwenyezi  Mungu  ziwe  juu  yake, 
zilipomjia  Mtume,  rehema  na  amani  za  Mwenyezi 
Mungu ziwe juu yake, kutoka huko Shamu, aliamuru 
jamaa  zake  kuandaa  chakula  kwa  ajili  ya  familia  ya 
Ja'far, na  akasema:  "Hakika wamefikwa na  ya  kuwa 
shughulisha."

2

 
Hakuna ubaya kwa familia ya maiti kuwaalika majirani 
zao au watu wengine kula chakula walichopewa kama 
zawadi, na hilo halina wakati maalumu, kama
 tunavyojua 
kutoka katika Sheria. 
 

1

 Imepokelewa na Ibn Majah, nambari 1612, na Imam Ahmad 2/204. 

2

 Imaam Muslim katika Mazishi ya 976, An-Nasa’i katika Mazishi 2034, 
Abu Daudi katika Mazishi 3234, Ibn Majah katika Yaliyokuja kuhusu 
Mazishi 1569, Ahmad 2/441. 

Kumi na moja: Hairuhusiwi kwa mwanamke 
kuomboleza kwa kuacha mapambo zaidi ya siku 
tatu kwa sababu ya maiti yeyote, isipokuwa 
mume wake 
Kwa  hivyo,  kama  ni  mumewe,  itamlazimu  aache 
mapambo kwa muda wa miezi  minne na siku kumi, 
isipokuwa ikiwa ni mjamzito, basi atamaliza hilo kwa 
kuzaa.  Hii  ni  kwa  sababu  zimethibiti  Sunnah  sahihi 
kutoka kwa Mtume – rehema na amani za Mwenyezi 
Mungu ziwe juu yake – kuhusiana na haya. 
Ama mwanamume, yeye haruhusiwi kuacha
 mapambo 
kwa ajili ya mtu yeyote katika jamaa zake au wengineo. 
Kumi na mbili: Inaruhusiwa kisheria kwa 
wanaume kuzuru makaburi mara kwa mara ili 
kuwaombea, kuwatakia rehema na kukumbuka 
kifo na mambo ya baada yake 
Haya ni kwa mujibu wa kauli ya Mtume, rehema na 
amani za Mwenyezi Mungu ziwe juu yake: "Tembeleeni 
makaburi,  kwani  yanakukumbusheni  Akhera."

1

  Ime 
pokelewa hadithi hii na imamu Muslim katika Sahihi 
yake.  Yeye,  rehema  na  amani  za  Mwenyezi  Mungu 
ziwe  juu  yake,  alikuwa  akiwafundisha  maswahaba 
wake wanapotembelea makaburi, kwamba waseme: 
 

1

 Imepokelewa na Ibn Majah, kwa nambari 1569, na Al-Albani alisema 
kwamba ni hadithi sahihi. 

“Assalaamu 'alaikum ahlad-diyaari minal-mu`miniina 
wal-muslimiin,  wa  innaa  in  shaa`allaahu  bikum 
laahiquun,  nas`alullaaha  lanaa  wa  lakumul-'aafiya, 
yarhamullaahul-mutaqaddimiina  minnaa  wal-musta-
akhiriin (Amani iwe juu yenu, enyi wakazi wa makaburini 
miongoni  mwa  Waumini  na  Waislamu.  Nasi  hakika 
tutawafuata, Mwenyezi Mungu akipenda. Tunamuomba 
Mwenyezi Mungu atupe salama sisi na nyinyi. Mwenyezi 
Mungu  awarehemu  waliotangulia  miongoni  mwetu 
na watakaokuja baada yetu).”

1

 Ama wanawake, hao 
hawaruhusiwi kuzuru makaburi. Kwa sababu Mtume - 
rehema  na  amani  za  Mwenyezi  Mungu  zimshukie  - 
alilaani wanawake wanaozuru makaburi. Na pia kwa 
sababu kuna hofu kwamba kuzuru kwao kutawaletea 
majaribu na kukosa subira. Vile  vile,  hawaruhusiwi 
kufuata jeneza kwenda makaburini. Kwa sababu Mtume 
– rehema na amani za Mwenyezi Mungu ziwe juu yake 
– aliwakataza kufanya hivyo. Ama  kuwaswalia maiti 
msikitini, au katika ukumbi wa swala, hilo linaruhusika 
kwa wanaume na wanawake 
Huu ndio mwisho wa yale tuliyoweza kuyakusanya. 
Na rehema na amani za Mwenyezi Mungu ziwe juu ya 
Mtume wetu Muhammad, familia yake na Maswahaba 
wake.  
 
 

1

 Imepokelewa na Muslim, nambari 977. 

